लोक अदालत 8 अप्रैल को न्यायाधीशों की बैठक कल
भास्कर संवाददाता | मंडलेश्वर
नेशनल लोक अदालत 8 अप्रैल को लगेगी। आयोजन जिला न्यायालय मंडलेश्वर, तहसील न्यायालय बड़वाह, सनावद, भीकनगांव, खरगोन, कसरावद व महेश्वर में होगा। इसके लिए सभी विभागों को पत्र जारी किए हैं।
लोक अदालत के लिए व्यापक स्तर पर तैयारी व कार्रवाई शुरू की है। प्रभारी जिला न्यायाधीश मंडलेश्वर सुरेंद्र कुमार श्रीवास्तव ने अधिकारियों व विभागों को पत्र जारी किए हैं। क्लेम प्रकरणों के निराकरण के लिए जिले में अपर जिला न्यायाधीशों को विभिन्न बीमा कंपनियों का समन्वयक नियुक्त किया है। 4 मार्च को जिले के न्यायाधीशों की बैठक होगी। नेशनल लोक अदालत में न्यायालयीन लंबित मामलों में आपराधिक शमनीय प्रकरण, प्राकाम्य अधिनियम की धारा 138 के तहत प्रकरण, बैंक रिकवरी संबंधी मामले, एमएसीटी प्रकरण (मोटर दुर्घटना दावा क्षतिपूर्ति दावा प्रकरण), वैवाहिक प्रकरण, श्रम विवाद प्रकरण को निराकरण के लिए रखकर लोक अदालत के माध्यम से निराकरण किया जाएगा।
hin_Deva mai_Deva hin_Deva hin_Deva